PMIndiaData/PMIndiaSum huggingface dataset:
లేసర్ ఇంటర్ ఫెరోమీటర్ గ్రావిటేషనల్ వేవ్ అబ్ జర్వేటరీ (ఎల్ ఐ జి ఒ) కి చెందిన శాస్త్రవేత్తలను కలుసుకొన్న ప్రధాన మంత్రి

ప్రధాన మంత్రి శ్రీ నరేంద్ర మోదీ గురువారం వాషింగ్ టన్ డిసి లో లేసర్ ఇంటర్ ఫెరోమీటర్ గ్రావిటేషనల్ వేవ్ అబ్ జర్వేటరీ (ఎల్ ఐ జి ఒ) కి చెందిన శాస్త్రవేత్తలతో భేటీ అయ్యారు. ద నేషనల్ సైన్స్ ఫౌండేషన్ సంచాలకుడు డాక్టర్ ఫ్రాన్స్ కొర్దొవా నాయకత్వంలోని శాస్త్రజ్ఞుల బృందంలో ముగ్గురు భారతీయ శాస్త్రజ్ఞులు కూడా కలసి ఉన్నారు. వారందరూ ఎల్ ఐ జి ఒ ప్రాజెక్టులో పనిచేశారు. ఎల్ ఐ జి ఒ ప్రాజెక్టు భవితవ్యంలో భారతదేశం ఏ విధంగా అతి కీలకమో ఈ సందర్భంగా ప్రధాన మంత్రికి డాక్టర్ కొర్దొవా వివరించారు. భారతదేశం, యు ఎస్ ల మధ్య నెలకొన్న శాస్త్ర విజ్ఞాన రంగ సమన్వయానికి ఎల్ ఐ జి ఒ ప్రాజెక్టు ఒక ఘనమైన ఉదాహరణ అని ప్రధాన మంత్రి అభివర్ణించారు. ఈ ప్రాజెక్టు విజయవంతం కావడం యావత్తు భారతీయ యువ శాస్త్రజ్ఞుల తరానికి ప్రేరణను అందించగలదని ఆయన అన్నారు. భారతీయ విశ్వవిద్యాలయాలను సందర్శించి భారతీయ విద్యార్థులతో సాధ్యమైనంత మేరకు ముఖాముఖి సంభాషించవలసిందని ఎల్ ఐ జి ఒ ప్రాజెక్టులో పాలు పంచుకొన్న భారతీయ శాస్త్రజ్ఞులకు ఆయన సూచించారు. ఎల్ ఐ జి ఒ ప్రాజెక్టులో పనిచేస్తున్న న్యూఢిల్లీ లోని ఇన్ స్టిట్యూట్ ఆఫ్ ప్లాస్మా రిసర్చ్ కు చెందిన శాస్త్రవేత్తలతో ప్రధాన మంత్రి సమావేశమైన రెండు రోజులకే, వాషింగ్ టన్ డిసి లో ఎల్ ఐ జి ఒ శాస్త్రజ్ఞులను కూడా ఆయన కలుసుకోవడం గమనార్హం. భారతదేశంలో లేసర్ ఇంటర్ ఫెరోమీటర్ గ్రావిటేషనల్ వేవ్ అబ్ జర్వేటరీ (ఎల్ ఐ జి ఒ) ఏర్పాటు పై కుదిరిన ఒక అవగాహనపూర్వక ఒప్పందం ఆదాన ప్రదాన కార్యక్రమంలోనూ ప్రధాన మంత్రి పాల్గొన్నారు. ఈ ఒప్పంద పత్రంపై యు ఎస్ నేషనల్ సైన్స్ ఫౌండేషన్ సంచాలకుడు డాక్టర్ ఫ్రాన్స్ కొర్దొవా, భారతదేశ అణు శక్తి విభాగం కార్యదర్శి డాక్టర్ శేఖర్ బసు లు అంతక్రితం సంతకాలు చేశారు.
రాజస్వ జ్ఞాన్ సంగమ్ లో ట్యాక్స్ అడ్మినిస్ట్రేటర్లను ఉద్దేశించి ప్రధాన మంత్రి ప్రసంగం

ప్రధాన మంత్రి శ్రీ నరేంద్ర మోదీ ఈ రోజు రాజస్వ జ్ఞాన్ సంగమ్ కార్యక్రమంలో పాల్గొని, ట్యాక్స్ అడ్మినిస్ట్రేటర్లను ఉద్దేశించి ప్రసంగించారు. ప్రత్యక్ష పన్నుల కేంద్రీయ మండలి (సి బి డి టి), ఎక్సైజ్ మరియు కస్టమ్స్ కేంద్రీయ మండలి (సి బి ఇ సి).. ఈ రెండు రెవెన్యూ మండలులు ఏక కాలంలో సమావేశం కావడం ఇదే మొట్టమొదటి సారి. కార్యక్రమం మొదట్లో ప్రధాన మంత్రి అధికారులను వారి సూచనలను, సలహాలను ఇవ్వవలసిందిగా కోరారు. ఈ సందర్భంగా కార్యక్రమానికి హాజరైన అధికారులలో కొంతమంది డిజిటైజేషన్, పన్నులకు సంబంధించిన నియమ నిబంధనలను స్వచ్ఛందంగా పాటించడం, పన్ను చెల్లింపుదారులకు సదుపాయాలు, పన్నుల పరిధిని పెంచడం, ట్యాక్స్ అడ్మినిస్ట్రేటర్లకు ప్రాథమిక సదుపాయాలను, డిజిటల్ సదుపాయాలను మరింత మెరుగుపరచవలసిన అవసరం ఉందనేటటువంటి వేరు వేరు అంశాలపైన వారి అభిప్రాయాలను వ్యక్తంచేశారు. రాజస్వ జ్ఞాన్ సంగమ్ లో అధికారులు వారి అభిప్రాయాలను స్వేచ్ఛగాను, నిర్మొగమాటంగాను వ్యక్తం చేయవచ్చంటూ ప్రధాన మంత్రి వారిని ఉత్సాహపరిచారు. దేశ పౌరులలో చట్ట నిబంధనల పట్ల గౌరవ, ఆదరణలు ఉండాలని, అలాగే పన్నులు ఎగవేసే వారికి చట్టం వారిని శిక్షించగలదన్న భయం కూడా ఉండాలని ప్రధాన మంత్రి చెప్పారు. ట్యాక్స్ అడ్మినిస్ట్రేటర్లు అంటే ప్రజలు భయపడవలసిన పని లేదని ఆయన స్పష్టం చేశారు. భారతదేశం ఇవాళ చరిత్రలో ఒక విశిష్టమైన దశలో ఉందని, ఈ దేశ ప్రజలలో నెలకొన్న మహత్వాకాంక్షలను ప్రభుత్వం నెరవేర్చాల్సివుందని ఆయన అన్నారు. అలా చేసినప్పుడే, ఆ ఆకాంక్షలు దేశ అభివృద్ధికి తోడ్పడతాయన్నారు. ట్యాక్స్ అడ్మినిస్ట్రేటర్లు వ్యవస్థ పట్ల విశ్వాసాన్ని జనింపచేయాలని ఆయన సూచించారు. గ్యాస్ సబ్సిడీని స్వచ్ఛందంగా వదులుకోవాలంటూ “గివ్ ఇట్ అప్” కార్యక్రమాన్నితీసుకువచ్చిన సంగతిని ప్రస్తావిస్తూ, ట్యాక్స్ అడ్మినిస్ట్రేటర్లు ఒక మార్పును తీసుకురావడానికి ప్రయత్నిస్తే పన్నుల పరిధిని కూడా గణనీయంగా పెంచడం సాధ్యపడుతుందన్నారు. రాపిడ్ (RAPID) పేరుతో 5 అంశాల ప్రణాళికను గురించి ప్రధాన మంత్రి ట్యాక్స్ అడ్మినిస్ట్రేటర్లకు వివరించారు. ఇందులో ఆర్ అనే అక్షరం రెవిన్యూ కు, ఎ అనే అక్షరం జవాబుదారుతనానికి సూచికలు, ఇక పి ప్రాధాన్యాన్ని, ఐ సమాచారాన్ని, డి డిజిటైజేషన్ ను సూచిస్తాయి. జ్ఞాన్ సంగమ్ ను కర్మ సంగమ్ గా మార్చి వేయాలని ఆయన అధికారులకు విజ్ఞప్తి చేశారు. ఇలా చేయడం వల్ల ఈ సమావేశంలో వెలికి వచ్చిన ఆలోచనలు క్షేత్ర స్థాయిలో నిర్ధిష్ట కార్యాచరణకు బాట వేయగలుగుతాయన్నారు. ఈ కార్యక్రమంలో ఆర్థిక మంత్రి శ్రీ అరుణ్ జైట్లీ, ఆర్థిక శాఖ సహాయ మంత్రి శ్రీ జయంత్ సిన్హా, ప్రధాన మంత్రికి ప్రిన్సిపల్ సెక్రటెరీ శ్రీ నృపేంద్ర మిశ్రా, రెవిన్యూ కార్యదర్శి శ్రీ హస్ ముఖ్ అదియా లతో పాటు సి బి డి టి, సి బి ఇ సి ల ఛైర్మన్ లు కూడా పాల్గొన్నారు.
అంతరిక్షాన్ని శాంతియుత ప్రయోజనాల కోసం అన్వేషించడంలోను, ఉపయోగించుకోవడంలోను సహకరించుకోవడానికిగాను భారతదేశానికి, వియత్ నామ్ కు మధ్య ఫ్రేమ్ వర్క్ అగ్రిమెంట్ ను మంత్రివర్గం దృష్టికి తీసుకువ‌చ్చారు

అంతరిక్షాన్ని శాంతియుత ప్రయోజనాల కోసం అన్వేషించడంలోను, ఉపయోగించుకోవడంలోను సహకరించుకోవడం కోసం భారతదేశానికి, వియత్ నామ్ కు మధ్య కుదిరిన ఫ్రేమ్ వర్క్ అగ్రిమెంట్ ను మంత్రివర్గం దృష్టికి తీసుకువ‌చ్చారు. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. ఈ ఫ్రేమ్ వర్క్ అగ్రిమెంట్ పై 2016 సెప్టెంబర్ 3వ తేదీన సంతకాలు జరిగాయి. ఈ ఫ్రేమ్ వర్క్ అగ్రిమెంట్ అంతరిక్ష శాస్త్ర విజ్ఞానం, సాంకేతిక విజ్ఞానం మరియు భూమి రిమోట్ సెన్సింగ్ సహా సంబంధిత అప్లికేషన్ లు వంటి వాటిలోను; శాటిలైట్ కమ్యూనికేషన్ మరియు శాటిలైట్ బేస్ డ్ నావిగేషన్ లోను; అంతరిక్ష శాస్త్ర విజ్ఞానం మరియు గ్రహాల అన్వేషణ లోను; స్పేస్ క్రాఫ్ట్ , స్పేస్ సిస్టమ్స్, ఇంకా గ్రౌండ్ సిస్టమ్ మరియు స్పేస్ టెక్నాలజీ అప్లికేషన్; అంతరిక్ష విజ్ఞానానికి సంబంధించిన పరస్పర ఆసక్తియుతమైన రంగాలలో సహకరించుకోవడానికి వీలు కల్పిస్తుంది. ఈ ఫ్రేమ్ వర్క్ అగ్రిమెంట్ ద్వారా వియత్ నామ్ కు అందజేసే సహకారం.. అంతరిక్ష సంబంధ సాంకేతిక విజ్ఞానాన్ని మానవాళి మేలు కోసం ఉపయోగంలోకి తీసుకురావడంలో సంయుక్త కార్యకలాపాలను చేపట్టేందుకు కూడా.. బాట పరచగలుగుతుంది. భూగ్రహం యొక్క రిమోట్ సెన్సింగ్ రంగంలోను; శాటిలైట్ కమ్యూనికేషన్; శాటిలైట్ బేస్ డ్ నావిగేషన్; స్పేస్ సైన్స్ లలోను మరియు అంతరిక్ష అన్వేషణ రంగంలోను నూతన పరిశోధక కార్యకలాపాలను చేపట్టేందుకు, అప్లికేషన్ పాసిబిలిటీస్ కు కూడా ఈ ఫ్రేమ్ వర్క్ అగ్రిమెంట్ ఒక ఉత్తేజాన్ని అందించగలదు.
ఫస్ట్ సోలార్ సీ.ఈ.ఓ. శ్రీ మార్క్ విడ్మార్‌ తో సమావేశమైన – ప్రధానమంత్రి

ప్రధానమంత్రి శ్రీ నరేంద్ర మోదీ ఫస్ట్ సోలార్ సి.ఈ.ఓ. శ్రీ మార్క్ విడ్మార్‌ ని కలిశారు. భారతదేశ పునరుత్పాదక ఇంధన రంగ పరిస్థితి గురించి, ముఖ్యంగా సౌరశక్తి సామర్థ్యం గురించి, అలాగే, 2030 నాటికి పునరుత్పాదక వనరుల నుండి 450 గిగా వాట్ల విద్యుత్ ఉత్పత్తి చేయాలనే మన లక్ష్యం గురించి వారు చర్చించారు. ఇటీవల ప్రారంభించిన ఉత్పత్తి ఆధారిత ప్రోత్సాహక పథకం ( పి.ఎల్.ఐ.) పథకం ప్రయోజనాలను పొందడం ద్వారా, ఫస్ట్ సోలార్ సంస్థకు ప్రత్యేకమైన సన్నని-ఫిల్మ్ టెక్నాలజీని ఉపయోగించి భారతదేశంలో ఉత్పాదక సదుపాయాలను ఏర్పాటు చేయాలనే ఆసక్తి గురించి కూడా వారు చర్చలు జరిగాయి. అదేవిధంగా, అంతర్జాతీయ సరఫరా వ్యవస్థ పరిధిలోకి భారతదేశాన్ని సమగ్రపరచడం గురించి కూడా వారు చర్చించారు.
ప్రధాన మంత్రిని కలుసుకున్న సౌదీ అరేబియా రాజ్య విదేశాంగ శాఖ మంత్రి

ప్రధాన మంత్రి శ్రీ నరేంద్ర మోదీ ఈ రోజు సౌదీ అరేబియా విదేశాంగ శాఖ మంత్రి శ్రీ అదెల్ బిన్ అహ్మద్ అల్ జుబేర్ కు సాదరంగా స్వాగతం పలికారు. సౌదీ అరేబియాతో ఉన్న సన్నిహిత, స్నేహ పూర్వక సంబంధాలకు భారతదేశం ఎంతో ప్రాముఖ్యాన్ని ఇస్తోందని ప్రధాన మంత్రి ఈ సందర్భంగా తెలిపారు. సౌదీ అరేబియా భారతదేశంతో తమకు ఉన్న సంబంధాలకు తమ విదేశాంగ విధానంలో ఎంతో ప్రాధాన్యాన్ని ఇస్తున్నట్లు సౌదీ విదేశాంగ మంత్రి చెప్పారు. భారతీయులు సౌదీ అరేబియా అభివృద్దిలో పోషిస్తున్న నిర్మాణాత్మక భూమికను ఆయన ఎంతగానో ప్రశంసించారు. వ్యాపారం, పెట్టుబడులు, శక్తి, ఇంకా భద్రత సంబంధ సహకారం వంటి రంగాలు సహా ద్వైపాక్షిక సంబంధాలను మరింత పటిష్టం చేసుకొనే అంశంపై ఇరువురు నేతలు వారి అభిప్రాయాలను ఒకరికి మరొకరు తెలియజేసుకున్నారు. ప్రాంతీయ స్థితిగతులను గురించి కూడా వారు చర్చించారు. ఈ ప్రాంతంలో శాంతి, సుస్థిరతలను పరిరక్షించడంలో ఉభయదేశాల ప్రయోజనాలు ఇమిడి ఉన్నాయని ఏకాభిప్రాయం వ్యక్తం చేశారు. సౌదీ అరేబియా రాజ్యంలో త్వరలో తాను జరపనున్న పర్యటన ద్వైపాక్షిక వ్యూహాత్మక భాగస్వామ్యాన్ని ఒక కొత్త స్థాయికి చేర్చే అవకాశాన్ని కల్పిస్తుందన్న విశ్వాసాన్ని ప్రధాన మంత్రి వ్యక్తం చేశారు.
వర్దా తుపాను బాధిత ప్రజల సురక్ష కోసం ప్రార్థించిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ వర్దా తుపాను వల్ల తలెత్తిన ప్రతికూల వాతావరణానికి బాధితులైన ప్రజలందరి క్షేమం కోసం ప్రార్థనలు చేసినట్లు ట్విటర్ లో పేర్కొన్నారు. బాధిత కుటుంబాలను, వారి ఆస్తులను కాపాడడం కోసం స్థానిక పరిపాలన యంత్రాంగంతోను మరియు సైన్యంతోను కేంద్రం కలిసికట్టుగా పనిచేస్తోందని కూడా ప్రధాన మంత్రి అన్నారు. “వర్దా తుపాను వల్ల తలెత్తిన ప్రతికూల వాతావరణం వల్ల బాధితులైన ప్రజలందరి క్షేమం కోసం ప్రార్థనలు చేశాను. మీరంతా క్షేమంగా ఉండాలి.” “బాధిత కుటుంబాలను, వారి ఆస్తులను కాపాడడం కోసం స్థానిక పరిపాలన యంత్రాంగంతోను మరియు సైన్యంతోను కేంద్రం కలిసికట్టుగా పనిచేస్తోంది” అని ప్రధాన మంత్రి తమ సందేశంలో పేర్కొన్నారు.
ఒక‌రికి మ‌రొక‌రు శుభాకాంక్ష‌లు తెలియ‌జేసుకున్న ప్ర‌ధాన మంత్రి మ‌రియు అధ్య‌క్షులు శ్రీ‌ పుతిన్

ప్ర‌ధాన మంత్రి శ్రీ న‌రేంద్ర మోదీ మ‌రియు ర‌ష్యా అధ్య‌క్షులు శ్రీ‌ వ్లాదిమీర్ పుతిన్ లు ఈ రోజు న టెలిఫోన్ ద్వారా మాట్లాడుకొని, 2019 వ సంవ‌త్స‌ర శుభాకాంక్ష‌ల‌ను ప‌ర‌స్ప‌రం అంద‌జేసుకొన్నారు. నేడు ర‌ష్యా లో క్రిస్మ‌స్ ను జ‌రుపుకొంటున్న సంద‌ర్భం గా ప్రెసిడెంటు కు మ‌రియు ర‌ష్యా ప్ర‌జ‌ల‌ కు ప్ర‌ధాన మంత్రి శుభాకాంక్ష‌లు తెలిపారు. గ‌డ‌చిన సంవ‌త్స‌రం లో ఉభ‌య దేశాల మ‌ధ్య స్పెశల్ అండ్ ప్రివిలేజిడ్ స్ట్రటీజిక్ పార్ట్‌న‌ర్‌శిప్ లో ప్ర‌ధాన‌మైన మైలురాళ్ళ‌ ను అధిగ‌మించినందుకు ఇరువురు నేత‌లు హ‌ర్షాన్ని వ్యక్తంచేశారు. ఇతర అంశాలతో సహా, మే నెల లో సోచి లోను, అలాగే వార్షిక శిఖ‌ర స‌మ్మేళ‌నాని కై అధ్య‌క్షులు శ్రీ పుతిన్ న్యూ ఢిల్లీ ని సంద‌ర్శించిన సంద‌ర్భం లోను, విస్తృత ప్రాతిప‌దిక‌ న జ‌రిగిన చ‌ర్చ‌ లు స‌ఫ‌లం కావ‌డాన్ని వారు గుర్తు కు తెచ్చుకున్నారు. ద్వైపాక్షిక సంబంధాల ప‌య‌న గ‌తి ని అలాగే మును ముందుకు తీసుకుపోవాల‌ని నేత‌ లు ఇరువురూ అంగీక‌రించారు. 2019వ సంవ‌త్స‌రం సెప్టెంబ‌ర్ లో జ‌రిగే వార్షిక ఈస్ట‌ర్న్ ఇక‌నామిక్ ఫోర‌మ్ కు త‌ర‌లి రావలసిలందంటూ అధ్య‌క్షులు శ్రీ పుతిన్ మ‌రొక్క సారి ఆహ్వానించారు. ర‌క్ష‌ణ‌ రంగం, ఉగ్ర‌వాదానికి వ్య‌తిరేకంగా పోరాడ‌టం స‌హా కీల‌క రంగాల‌ లో ద్వైపాక్షిక స‌హ‌కారం పైన కూడా చ‌ర్చించ‌డం జ‌రిగింది. ప్ర‌పంచ బ‌హుళ పార్శ్విక క్ర‌మం లో భార‌త‌దేశం- ర‌ష్యా స‌హ‌కారానికి ఒక ముఖ్యమైనటువంటి భూమిక‌ ఉన్నదని నేత‌లు ఉభయులూ అంగీక‌రించారు. ఈ కార‌ణం గా ఇరు దేశాలూ ఐక్య రాజ్య స‌మితి లోను, బిఆర్ఐసిఎస్ (బ్రిక్స్‌)లోను, ఎస్‌సిఒ, త‌దిత‌ర బ‌హుళ పార్శ్విక సంస్థ‌ల లోను వాటి యొక్క స‌న్నిహిత సంప్ర‌దింపుల‌ ను కొన‌సాగించ‌నున్నాయి.
లోక్‌నాయక్‌ జయప్రకాశ్‌ నారాయణ్‌ జయంతి: ఢిల్లీలోని విజ్ఙాన్‌ భవన్‌లో ప్రజాస్వామ్య పరిరక్షణ అభినందన వేడుకకు హాజరు కానున్న ప్రధాని

డాక్టర్‌ బాబాసాహెబ్‌ అంబేడ్కర్‌ స్మారక నిర్మాణానికి శంకుస్థాపన చేయడం కోసం ముంబై వెళ్లనున్న ప్రధాని. ఢిల్లీలోని విజ్ఞాన్‌భవన్‌లో సోమవారం జరగనున్న ప్రజాస్వామ్య పరిరక్షణ అభినందన వేడుకల్లో ప్రధానమంత్రి శ్రీ నరేంద్ర మోదీ పాల్గొననున్నారు. భారతరత్న లోక్‌నాయక్‌ జయప్రకాశ్‌ నారాయణ జయంతి సందర్భంగా ఈ కార్యక్రమాన్ని ఏర్పాటు చేశారు. ఆ తర్వాత పధ్రానమంత్రి చైతన్య భూమిని సందర్శించి డాక్టర్‌ బాబాసాహెబ్‌ అంబేడ్కర్‌కు నివాళులు అ ర్పిస్తారు. ఇందుమిల్స్‌ ప్రాంగణంలో నిర్మించే అంబేడ్కర్‌ స్మారకానికి శంకుస్థాపన చేసి శి లాఫలకాన్ని ఆ విష్కరిస్తారు. జవహర్లాల్‌ నెహ్రూ పోర్ట్‌లో నాలుగో కంటైనర్‌ టెర్మినల్‌ నిర్మాణానికి, రెండు మెట్రో కారిడార్లకు కూడా ప్రధాని శంకుస్థాపన చేస్తారు. ముంబైలోని బాంద్రా-కుర్లా ప్రాంగణంలోని ఎంఎంఆర్‌డీఏ మైదానంలో బహిరంగ సభను ఉద్దేశించి ప్రధాని ప్రసంగిస్తారు.
అంత‌ర్జాతీయ మ‌హిళా దినోత్స‌వం నాడు ‘నారీ శ‌క్తి’కి ప్ర‌ణామం చేసిన ప్ర‌ధాన మంత్రి

అంత‌ర్జాతీయ మ‌హిళా దినోత్స‌వం నాడు ‘నారీ శ‌క్తి’ యొక్క స్ఫూర్తి కి ప్ర‌ధాన మంత్రి శ్రీ న‌రేంద్ర మోదీ ప్రణామాన్ని ఆచ‌రించారు. “అంత‌ర్జాతీయ మ‌హిళా దినోత్స‌వం సంద‌ర్భం గా మ‌నం మ‌న అజేయ నారీ శ‌క్తి కి ప్ర‌ణమిల్లుదాం. మ‌హిళ ల సాధికారిత కు ఊతం గా నిల‌చేట‌టువంటి ఎన్నో నిర్ణ‌యాల‌ ను తీసుకోవడం మ‌న‌కు గ‌ర్వ‌ కార‌ణం. వివిధ రంగాల లో మ‌హిళ‌ లు సాధించిన ఆశ్చర్యజనక కార్య సాఫల్యాల‌ ను చూసి భార‌త‌దేశం లో ప్ర‌తి ఒక్క‌రూ గ‌ర్వ‌ప‌డుతున్నారు” అని ఒక సందేశం లో ప్ర‌ధాన మంత్రి పేర్కొన్నారు.
జి-20 శిఖ‌ర స‌మ్మేళ‌నానికి హాజ‌రు కావ‌డాని క‌న్నా ముందు ప్ర‌ధాన మంత్రి విడుద‌ల చేసిన ప్ర‌క‌ట‌న‌

జి-20 శిఖ‌ర స‌మ్మేళ‌నానికి హాజ‌రు కావ‌డం కోసం బ‌య‌లుదేరి వెళ్ళే ముందు ప్ర‌ధాన మంత్రి శ్రీ న‌రేంద్ర మోదీ విడుద‌ల చేసిన ప్ర‌క‌ట‌న పాఠం ఈ కింది విధంగా ఉంది. “అర్జెంటీనా ఆతిథేయి గా వ్య‌వ‌హ‌రించే 13వ జి-20 శిఖ‌ర స‌మ్మేళానికి హాజరు కావడం కోసం 2018వ సంవత్సరం నవంబరు నెల 29వ తేదీ నుండి డిసెంబరు నెల 01వ తేదీ వరకు నేను బ్యూనోస్ ఏరీస్ ను సందర్శించబోతున్నాను. ప్ర‌పంచం లో అతి పెద్దవైన ఇరవై ఆర్థిక వ్య‌వ‌స్థ ల నడుమ బ‌హుళ పార్శ్వయుత స‌హ‌కారాన్ని జి-20 ప్రోత్స‌హించగోరుతోంది. జి-20 ఆవిర్భవించిన‌ నాటి నుండి ఇప్పటి వరకు పది సంవ‌త్స‌రాల కాలం లో ప్ర‌పంచ వృద్ధి ని స్థిర‌మైన మ‌రియు నిరంత‌ర ప్రాతిప‌దిక‌ న ప్రోత్స‌హించ‌డం కోసం శ్ర‌మిస్తూ వస్తోంది. ఈ ధ్యేయం అభివృద్ధి చెందుతున్న దేశాల‌కు, అలాగే ప్రపంచం లో ప్రస్తుతం అత్యంత వేగం గా వృద్ధి చెందుతున్న భార‌త‌దేశం వంటి ప్ర‌వ‌ర్ధ‌మాన ఆర్థిక వ్య‌వ‌స్థ‌ల కు మరింత ముఖ్యమైంది గా ఉంది. ప్ర‌పంచ వృద్ధి కి మ‌రియు స‌మృద్ధి కి భార‌త‌దేశం అందిస్తున్న తోడ్పాటు ‘‘న్యాయ‌మైన మ‌రియు నిరంత‌రమైన అభివృద్ధి సాధ‌న‌కు గాను ఏకాభిప్రాయాన్ని నిర్మించడం’’ అనే మన వ‌చ‌నబ‌ద్ధ‌త‌ ను చాటుతోంది. ‘‘న్యాయ‌మైన మ‌రియు నిరంత‌రమైన అభివృద్ధి సాధ‌న‌కు గాను ఏకాభిప్రాయాన్ని నిర్మించడం’’ శిఖ‌ర స‌మ్మేళ‌నపు ఇతివృత్తం గా కూడా ఉంది. గ‌డ‌చిన పది సంవ‌త్స‌రాల లో జి-20 చేసిన కృషి ని స‌మీక్షించ‌డానికి మరియు రానున్న ద‌శాబ్దం లో ఎదురు కాగ‌ల కొత్త స‌వాళ్ళ‌ను ప‌రిష్క‌రించ‌గ‌లిగే మార్గాల‌ను, సాధ‌నాల‌ను స‌మ‌కూర్చుకోవ‌డానికి జి-20 లోని ఇత‌ర నేతల‌ తో భేటీ కావ‌డం కోసం నేను వేచివున్నాను. ప్ర‌పంచ ఆర్థిక వ్య‌వ‌స్థ, ఇంకా వ్యాపారం, అంత‌ర్జాతీయ ఆర్థిక మ‌రియు ప‌న్నుల సంబంధిత వ్య‌వ‌స్థ‌ లు, శ్రమ యొక్క భవితవ్యం, మ‌హిళల కు సాధికారిత క‌ల్ప‌న‌, మౌలిక స‌దుపాయాల‌ తో పాటు నిరంత‌ర ప్రాతిప‌దిక‌న అభివృద్ధి అంశాల‌ పైన మనం చ‌ర్చోప‌చ‌ర్చ‌లు చేద్దాం. ఆర్థిక సంక్షోభం అనంత‌ర కాలం లో ప్ర‌పంచ ఆర్థిక వ్య‌వ‌స్థ వృద్ధి ని పున‌రుత్తేజితం చేయ‌డంలో ఒక ప్ర‌ధాన‌మైన భూమిక‌ ను పోషించిన ప్ర‌వ‌ర్ధ‌మాన ఆర్థిక వ్య‌వ‌స్థ‌ లు ప్ర‌స్తుతం ఇదివ‌ర‌కు ఎరుగ‌ని ఆర్థిక‌ప‌ర‌మైన, సాంకేతిక విజ్ఞాన ప‌ర‌మైన స‌వాళ్ళ‌ ను ఎదుర్కొంటున్నాయి. స‌మ‌కాలీన వాస్త‌వాల‌ను ప్ర‌తిబింబించే మరియు ప్రపంచ హితం కోసం స‌మ‌ష్టి కార్యాచ‌ర‌ణ‌ ను తగిన విధంగా బలపరచే బ‌హుళ పార్శ్విక‌త ను సంస్కరించవలసిన ఆవ‌శ్య‌క‌త‌ ను గురించి నేను ప్రముఖంగా ప్రస్తావించనున్నాను. అలాగే అంత‌ర్జాతీయ స‌హ‌కారాన్ని ప‌టిష్ట ప‌ర‌చ‌వ‌ల‌సిన అవసరం తో పాటు ఉగ్ర‌వాదానికి ఆర్థిక అండ‌దండ‌ల‌ను అందించడాన్ని వ్యతిరేకిస్తూను, ప‌రారైన ఆర్థిక నేర‌గాళ్ళ కు వ్య‌తిరేకం గాను ఉమ్మ‌డి కార్యాచ‌ర‌ణ‌ ను పెంపొందించ‌వ‌ల‌సిన గంభీరమైనటువంటి అవ‌స‌రం కూడా ఉంది. ప‌ర‌స్ప‌ర ప్ర‌యోజ‌నాలు ముడిప‌డ్డ ద్వైపాక్షిక వ్య‌వ‌హారాల‌పై అభిప్రాయాల‌ను పంచుకోవ‌డం కోసం గ‌తం లో మాదిరి గానే, ఈ శిఖ‌ర స‌మ్మేళ‌నం సంద‌ర్భంగా నేత‌ల‌ తో భేటీ అయ్యే అవకాశం కోసం నేను నిరీక్షిస్తాను.”
డాక్ట‌ర్ ఎ.పి.జె. అబ్దుల్ క‌లాం జ‌యంతి వేడుక‌ల్లో పాల్గొన‌నున్న ప్ర‌ధాన మంత్రి

ఢిల్లీలోని డీఆర్‌డీవో భ‌వ‌న్‌లో ఈ నెల 15వ తేదీన‌(అక్టోబ‌రు 15, 2015) జ‌ర‌గ‌నున్న దివంగ‌త రాష్ట్ర‌ప‌తి, భార‌త ర‌త్న డాక్ట‌ర్ ఎ.పి.జె.అబ్దుల్ క‌లాం జ‌యంతి వేడుక‌ల‌కు ప్ర‌ధాన మంత్రి శ్రీ న‌రేంద్ర మోదీ హాజ‌రుకానున్నారు. ఆ కార్య‌క్ర‌మంలో డాక్ట‌ర్ అబ్దుల్ క‌లాం విగ్ర‌హాన్ని ప్ర‌ధాని ఆవిష్క‌రిస్తారు. ” ఏ సెల‌బ్రేష‌న్ ఆఫ్ డాక్ట‌ర్ క‌లామ్స్ లైఫ్ ” పేరిట ఏర్పాటు చేయ‌నున్న ఫొటో ప్ర‌ద‌ర్శ‌న‌ను ప్ర‌ధాన మంత్రి ప్రారంభిస్తారు. అనంత‌రం డీఆర్ డీవో భ‌వ‌న్‌లోని కొథారీ ఆడిటోరియంలో జ‌రిగే స‌భ‌లో ప్ర‌ధాన మంత్రి ప్ర‌సంగిస్తారు.
పోర్చుగల్ లోని లిస్ బన్ లో భారతీయ సముదాయంతో ప్రధాన మంత్రి సంభాషణ

పోర్చుగల్ లో చరిత్రాత్మక పర్యటనకు వచ్చిన ప్ర‌ధాన మంత్రి శ్రీ న‌రేంద్ర మోదీ, లిస్ బన్ లో భారతీయ సముదాయంతో భేటీ అయ్యి, వారితో ముచ్చటించారు. తన ప్రసంగంలో శ్రీ మోదీ భారతదేశం- పోర్చుగల్ భాగస్వామ్యం తాలూకు అనేక అంశాలను ప్రత్యేకంగా ప్రస్తావించారు. పోర్చుగల్ పూర్వ ప్రధాని శ్రీ అంటోనియో గుటెరస్ తో తన సమావేశాన్ని గురించి శ్రీ మోదీ వివరించారు. యోగా గురించి, సమగ్రమైనటువంటి ఆరోగ్య రక్షణను గురించి ప్రధాన మంత్రి మాట్లాడుతూ, యోగా యొక్క సందేశాన్ని మరింత మంది వద్దకు చేరవేయడంలో పోర్చుగల్ పోషిస్తున్న పాత్రను ప్రశంసించారు. భారతదేశం ప్రస్తుతం ప్రపంచంలో అత్యంత వేగంగా వృద్ధి చెందుతున్న దేశాలలో ఒకటి అని ప్రధాన మంత్రి శ్రీ మోదీ అన్నారు. ఐఎస్ఆర్ఒ శాస్త్రవేత్తల పాత్రను కొనియాడుతూ, ‘‘అంతరిక్ష రంగంలో మన శాస్త్రవేత్తలు గొప్ప పనిని సాధించారు. 30 నానో శాటిలైట్ లను ఇటీవల ప్రయోగించారు’’ అని శ్రీ మోదీ చెప్పారు. అంతక్రితం, పోర్చుగల్ లో దావాగ్ని కారణంగా ప్రాణనష్టం వాటిల్లడం పట్ల ఆయన వ్యాకులతను వ్యక్తం చేశారు. పోర్చుగీస్ ప్రధాని శ్రీ అంటోనియో కోస్టా కు ఓవర్ సీస్ సిటిజన్ ఆఫ్ ఇండియా కార్డును కూడా ప్రధాన మంత్రి అందజేశారు.
బయోఫ్యూయల్స్  తాలూకు జాతీయ విధానం-2018 లో సవరణల కు ఆమోదం తెలిపిన మంత్రిమండలి

బయోఫ్యూయల్స్ తాలూకు జాతీయ విధానం-2018 లో సవరణల ను చేయడానికి ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. నూతన మరియు నవీకరణ యోగ్య శక్తి మంత్రిత్వ శాఖ ద్వారా 2009వ సంవత్సరం లో ప్రకటించినటువంటి బయోఫ్యూయల్స్ సంబంధి జాతీయ విధానం స్థానం లో ‘‘బయోఫ్యూయల్స్ తాలూకు జాతీయ విధానం-2018’’ ని పెట్రోలియమ్ మరియు సహజవాయువు మంత్రిత్వ శాఖ 2018 వ సంవత్సరం జూన్ 4వ తేదీ నాడు నోటిఫై చేసింది. బయోఫ్యూయల్స్ రంగం లో చోటు చేసుకొన్న ప్రగతి ని దృష్టి లో పెట్టుకొని నేశనల్ బయోఫ్యూయల్ కోఆర్డినేషన్ కమిటి (ఎన్ బిసిసి) యొక్క అనేక సమావేశాల లో బయోఫ్యూయల్ ఉత్పత్తి ని పెంచాలనే నిర్ణయాన్ని తీసుకోవడం జరిగింది. ఇదే విధం గా 2023వ సంవత్సరం ఏప్రిల్ 1వ తేదీ నాటి నుంచి దేశవ్యాప్తం గా 20 శాతం ఇథెనాల్ పాళ్లు ఉండేటటువంటి ఇథెనాల్ కలిపిన పెట్రోలు కోసం ముందంజ వేసే విషయమై స్థా యి సంఘం యొక్క సిఫార్సు లపైన కూడా నిర్ణయం తీసుకోవడమైంది. వాటిని పరిశీలించి బయోఫ్యూయల్స్ తాలూకు జాతీయ విధానం లో సవరణల ను చేస్తున్నారు. బయోఫ్యూయల్స్ తాలూకు జాతీయ విధానం కోసం స్వీకారం తెలిపినటువంటి ముఖ్య సవరణ లు ఈ కింది విధం గా ఉన్నాయి: i. బయోఫ్యూయల్స్ ఉత్పత్తి కి గాను అధిక ఫీడ్ స్టాక్స్ కు అనుమతిని ఇవ్వడం, ii. పెట్రోలు లో 20 శాతం ఇథెనాల్ ను కలపాలి అనే లక్ష్యాన్ని ఇఎస్ వై 2030 కన్నా ముందు 2025-26 లోనే సాధించడం కోసం ముందంజ వేయడం, iii. ‘మేక్ ఇన్ ఇండియా’ కార్యక్రమం లో భాగం గా ప్రత్యేక ఆర్థిక మండలాలు (ఎస్ఇజడ్.. ‘సెజ్’)/ ఎగుమతి ప్రధాన యూనిట్ (ఇఒయు) స్ ద్వారా బయోఫ్యూయల్స్ ఉత్పత్తి ని ప్రోత్సహించడం, iv. నేశనల్ బయోఫ్యూయల్ కోఆర్డినేషన్ కమిటి (ఎన్ బిసిసి) లో కొత్త సభ్యుల ను జోడించడం, v. ప్రత్యేక వ్యవహారాల లో బయోఫ్యూయల్స్ యొక్క ఎగుమతి కి అనుమతి ని ఇవ్వడం, మరియు vi. నేశనల్ బయోఫ్యూయల్స్ కోఆర్డినేశన్ కమిటీ సమావేశాల లో తీసుకొన్న నిర్ణయాల కు అనుగుణం గా విధానం లో కొన్ని పదబంధాల ను తీసివేయడం / సవరించడం. ఈ ప్రతిపాదన తో స్వదేశీ సాంకేతిక పరిజ్ఞానం అభివృద్ధి కి ఆకర్షణ పెరగడం తో పాటు సామర్థ్యం వృద్ధి చెందుతుంది. తద్ద్వారా ‘మేక్ ఇన్ ఇండియా’ ప్రచార ఉద్యమానికి మార్గం సుగమం అవుతుంది. తదనుగుణంగా మరిన్ని ఉపాధి అవకాశాలు ఏర్పడగలవు. ఇప్పటి బయోఫ్యూయల్స్ సంబంధి జాతీయ విధానం 2018వ సంవత్సరం లో ఉనికి లోకి వచ్చింది. ఈ ప్రతిపాదిత సవరణ తో ‘మేక్ ఇన్ ఇండియా’ ప్రచార ఉద్యమానికి మార్గం సుగమం కాగలదు. ఇంకా, బయోఫ్యూయల్స్ ను అధిక స్థాయి లో ఉత్పత్తి చేయడం ద్వారా పెట్రోలియమ్ ఉత్పాదన ల దిగుమతి లో తగ్గింపు సాధ్యమవగలదు. బయోఫ్యూయల్స్ ను ఉత్పత్తి చేయడం కోసం అవసరమైన ఫీడ్ స్టాక్స్ ను అన్నిటికి అనుమతి ని ఇవ్వడం జరుగుతున్నది. ఈ చర్య వల్ల ‘ఆత్మనిర్భర్ భారత్’ కు ప్రోత్సాహం లభిస్తుంది. అంతే కాదు, భారతదేశం 2047వ సంవత్సరానికల్లా ‘శక్తి విషయం లో స్వతంత్రం’ గా నిలవాలన్న ప్రధాన మంత్రి దృష్టి కోణాని కి ఉత్తేజం అందగలదు.
మహిళల 50 మీటర్ల రైఫిల్ 3 పొజిషన్స్ ఈవెంట్ లో స్వ‌ర్ణ ప‌త‌కాన్ని గెలుచుకొన్న‌ తేజస్విని సావంత్ ను అభినందించిన ప్ర‌ధాన మంత్రి

మహిళల 50 మీటర్ల రైఫిల్ 3 పొజిషన్స్ ఈవెంట్ లో స్వ‌ర్ణ ప‌త‌కాన్ని గెలుచుకొన్న‌ తేజస్విని సావంత్ కు ప్ర‌ధాన మంత్రి శ్రీ న‌రేంద్ర మోదీ అభినందనలు తెలిపారు. ‘‘రెండు రోజుల‌లో రెండు ప‌త‌కాలు! మ‌హిళ‌ల 50 మీట‌ర్ల రైఫిల్ 3 పొజిష‌న్స్ ఈవెంట్ లో స్వ‌ర్ణం సాధించినందుకు తేజ‌స్విని సావంత్.. ఇవే నా అభినంద‌న‌లు. ఫైన‌ల్స్ లో ఆమె సిడబ్ల్యు జి రికార్డు ను నెల‌కొల్పిన కారణంగా మ‌నం మ‌రింతగా సంతోషిస్తున్నాం’’ అని ప్ర‌ధాన మంత్రి త‌న సందేశంలో పేర్కొన్నారు.
సౌని యోజన లో భాగంగా అజీ డ్యామ్ ను నింపడాన్ని ప్రారంభించిన ప్రధాన మంత్రి

ప్రధాన మంత్రి శ్రీ నరేంద్ర మోదీ సౌని యోజన లో భాగంగా రాజ్ కోట్ సమీపంలోని అజీ డ్యామ్ ను నీటితో నింపే ప్రక్రియను ఈ రోజు ప్రారంభించారు. ఈ సందర్భంగా ఏర్పాటైన ఒక బహిరంగ సభను ఉద్దేశించి ఆయన ప్రసంగిస్తూ, ఒకప్పుడు తీవ్రమైన నీటి ఎద్దడిని ఎదుర్కొన్న గుజరాత్ ఆ రోజుల నుండి చాలా దూరం పయనించిందన్నారు. గత రెండు దశాబ్దాల కాలంలో గుజరాత్ అభివృద్ధి ప్రయాణంలో అనేక సకారాత్మకమైన మార్పులు చోటు చేసుకొన్నట్లు ఆయన చెప్పారు. జల లభ్యత ఎంత ఎక్కువ మంది ప్రజలకు దక్కితే అంత ఎక్కువగా ప్రగతికి ద్వారాలు తెరచుకొంటాయి అని ప్రధాన మంత్రి అన్నారు. నీటిని సాధ్యమైనంత త్వరగా అందివ్వడమే ప్రభుత్వ ప్రాధాన్యమని ఆయన స్పష్టంచేశారు. నీటిని వీలయినంతవరకు సంరక్షిస్తూ, జాగ్రత్తగా వాడుకోవలసిన బాధ్యత కూడా ఉందని తెలిపారు. జల సంరక్షణ రంగంలో అత్యాధునిక సాంకేతిక విజ్ఞానాన్ని అనుసరించాలని ప్రధాన మంత్రి పిలుపునిచ్చారు.
గోరఖ్పూర్ లో ప్రధాన మంత్రి పర్యటన

· గోరఖ్ నాథ్ మందిర్ ను సందర్శించారు · గోరఖ్ పూర్ ఎరువుల కర్మాగారం, ఎ ఐ ఐ ఎమ్ ఎస్ ల శంకుస్థాపన శిలా ఫలకాలను ఆవిష్కరించారు · బహిరంగ సభను ఉద్దేశించి ప్రసంగించారు ప్రధాన మంత్రి శ్రీ నరేంద్ర మోదీ ఈ రోజు గోరఖ్ పూర్ లోని గోరఖ్ నాథ్ మందిర్ ను సందర్శించారు. అక్కడ మహంత్ అవైధ్యనాథ్ జీ విగ్రహాన్ని ఆయన ఆవిష్కరించారు. ఈ సందర్భంగా అక్కడకు వచ్చిన సాధువులు, యోగులను ఉద్దేశించి ప్రసంగించారు. మహంత్ అవైధ్యనాథ్ జీ తో తనకు ఉన్న అనుబంధాన్ని ప్రధాన మంత్రి జ్ఞప్తికి తెచ్చుకున్నారు. మన సాధువులు, యోగులు ఎంతో పవిత్రులని, సమాజం పట్ల, పేదల పట్ల వారు సదా ఎంతో దయను చూపేవారని ఆయన అన్నారు. ప్రధాన మంత్రి ఆ తరువాత గోరఖ్ పూర్ ఎరువుల కర్మాగారం, ఎ ఐ ఎమ్ ఎస్ ఎస్ లను ఏర్పాటు చేసేందుకు శంకు స్థాపన శిలా ఫలకాలను ఆవిష్కరించారు. ఈ రెండు పథకాల ముఖ్యాంశాలను ఆయనకు వివరించేందుకు ఒక కార్యక్రమాన్ని నిర్వహించారు. ఈ సందర్భంగా భారీ ఎత్తున తరలివచ్చిన ప్రజలను ఉద్దేశించి ప్రధాన మంత్రి ప్రసంగించారు. భారత దేశం లో అన్ని ప్రాంతాలు అభివృద్ధి చెందాలంటే దేశంలోని తూర్పు రాష్ట్రాలు ముందంజ వేయక తప్పదు అని ప్రధాన మంత్రి అన్నారు. ఒకవైపు ఎరువులను విదేశాల నుంచి దిగుమతి అవుతూ, మరోవైపు ఎరువుల కర్మాగారాలు మూసి ఉండి మన యువత ఉద్యోగాలు లేకుండా మిగిలిపోవడం ఎంత మాత్రం ఆమోదయోగ్యం కాదని ప్రధాన మంత్రి అన్నారు. ఎరువుల యూనిట్ ను పునః ప్రారంభించడం వల్ల రాష్ట్రంలో పారిశ్రామిక పరివర్తనకు ఊతం లభించగలదని ఆయన చెప్పారు. ఈ ప్రాంతంలోని ప్రజలు ఆరోగ్యంగా జీవించడానికి వనరులను ఎలా కేటాయించిందీ ప్రధాన మంత్రి వివరించారు. ఈ ప్రాంతంలో పర్యాటక రంగానికి ఎంతో సత్తా ఉన్నదని ఆయన చెప్పారు. నూతన పౌర విమానయాన విధానంలో ప్రాంతీయ అనుసంధానానికి విశేష ప్రాధాన్యం ఇచ్చినందువల్ల ఈ విధానం పర్యాటకులను ఎక్కువ సంఖ్యలో భారతదేశానికి రప్పించగలుగుతుందని ప్రధాన మంత్రి అన్నారు.
ప్ర‌ధాన మంత్రి తో స‌మావేశ‌మైన యుఎస్ఐబిసి బోర్డు స‌భ్యులు

యునైటెడ్ స్టేట్స్ ఇండియా బిజినెస్ కౌన్సిల్ (యుఎస్ఐబిసి) కి చెందిన బోర్డు స‌భ్యులు ప్రధాన మంత్రి శ్రీ నరేంద్ర మోదీ తో ఈ రోజు స‌మావేశ‌మ‌య్యారు. వారు ఈ వారం ఆరంభం లో ముంబ‌యి లో జ‌రిగిన ఇండియా ఐడియా ఫోర‌మ్ యొక్క ఫలితాలను ప్ర‌ధాన మంత్రి కి వివ‌రించారు. ద్వైపాక్షిక వ్యాపారం లో 500 బిలియ‌న్ యుఎస్ డాల‌ర్ల ల‌క్ష్యాన్ని సాధించ‌డం కోసం మ‌రియు భార‌త‌దేశం లో వారి యొక్క సిఎస్ఆర్ కార్యక‌లాపాల‌ను అర్థ‌వంత‌మైన రీతిలో విస్త‌రించడం కోసం ఒక మార్గ సూచి ని సిద్ధం చేయాల‌నివుంద‌ని వ్యాపార నేతలు ఈ సంద‌ర్భంగా వెల్ల‌డించారు. స‌భ్యుల‌ తో ప్ర‌ధాన మంత్రి సంభాషిస్తూ, భార‌త ప్ర‌భుత్వం చేపట్టిన వివిధ సంస్క‌ర‌ణ‌ల‌ను ప్ర‌స్తావించారు. భార‌త‌దేశం లో పెట్టుబ‌డికి అపార‌మైన అవ‌కాశాలు ఉన్నాయ‌ని కూడా ఆయన వివ‌రించారు. దేశం లో పెట్టుబ‌డుల‌ను పెంపొందింపచేయండంటూ అమెరికా కు చెందిన పెట్టుబ‌డిదారుల స‌ముదాయాన్ని ఆయ‌న ప్రోత్స‌హించారు. భార‌త‌దేశానికి, యుఎస్ కు మ‌ధ్య గ‌ల ఉమ్మ‌డి విలువ‌ల‌ను గురించి పేర్కొంటూ ఉభ‌య దేశాలలో ప్ర‌జలకు, ప్రజలకు మధ్య ఆదాన ప్రదానాలు మ‌రిన్ని చోటుచేసుకోవాల‌ని పిలుపునిచ్చారు.
ఇటాలియన్ కాంగ్రిగేశన్ ఫార్ కృష్ణ కాన్శస్ నెస్ (ఐఎస్ కెసిఒఎన్) ప్రతినిధుల తో  భేటీ అయిన ప్రధాన మంత్రి

ఇటాలియన్ కాంగ్రిగేశన్ ఫార్ కృష్ణ కాన్శస్ నెస్ (ఐఎస్ కెసిఒఎన్) ప్రతినిధుల తో సహా వేరు వేరు సంస్థ ల కు చెందిన సముదాయం సభ్యుల తో ప్ర‌ధాన మంత్రి శ్రీ న‌రేంద్ర మోదీ సమావేశమై, వారి తో మాట్లాడారు. ఇటలీ లో భగవద్ గీత సందేశాన్ని వ్యాప్తి చేయడం సహా అనేక సామాజిక కార్యక్రమాల కు వారు అందిస్తున్నటువంటి తోడ్పాటు ను ప్రధాన మంత్రి ప్రశంసించారు.
లోక్  నాయక్  జయప్రకాశ్  నారాయణ్ కు ఆయన జయంతి నాడు శ్రద్ధాంజలి ఘటించిన ప్రధాన మంత్రి

లోక్ నాయక్ జయప్రకాశ్ నారాయణ్ కు ఆయన జయంతి సందర్భం లో ప్రధాన మంత్రి శ్రీ నరేంద్ర మోదీ శ్రద్ధాంజలి ఘటించారు. ప్రధాన మంత్రి ఒక ట్వీట్ లో – లోక్ నాయక్ జెపి గారి కి ఆయన జయంతి సందర్భం లో ఇదే శ్రద్ధాంజలి. ఆయన ది ఒక విశిష్టమైన వ్యక్తిత్వం; భారతదేశం చరిత్ర లో ఆయన ఒక చెరపలేనటువంటి ముద్ర ను వదలి వెళ్ళారు. ప్రజా సంక్షేమం కోసం ఆయన తన ను తాను అంకితం చేసుకొన్నారు. అంతేకాదు, భారతదేశం ప్రజాస్వామిక విలువల ను పరిరక్షించడం కోసం అందరి కంటే ముందుభాగాన నిలబడ్డారు. మనం ఆయన ఆదర్శాల నుంచి ప్రగాఢమైనటువంటి ప్రేరణ ను పొందుతూ ఉన్నాం.’’ అని పేర్కొన్నారు.
1965 యుద్ధ   స్మార‌క ప్ర‌ద‌ర్శ‌న  ` శౌర్యాంజ‌లి `ని  సంద‌ర్శించిన  ప్ర‌ధాన మంత్రి

1965 యుద్ధ స్వ‌ర్ణోత్స‌వాల‌పై కొత్త ఢిల్లీ రాజ్‌పథ్ లాన్స్‌లో ఏర్పాటు చేసిన స్మార‌క ప్ర‌ద‌ర్శ‌న ` శౌర్యాంజ‌లి `ని ప్ర‌ధాన‌మంత్రి శ్రీ న‌రేంద్ర మోదీ నేడు సంద‌ర్శించారు. దేశ స‌రిహ‌ద్దు భ‌ద్ర‌త‌లో భార‌త సైనిక‌ ద‌ళాలకు చెందిన సిబ్బంది ప్ర‌ద‌ర్శించిన ధైర్య సాహ‌సాల‌కు, త్యాగ నిర‌తికి నివాళి అర్పించే స్మృతి చిహ్నంగా ఈ ప్ర‌ద‌ర్శ‌న‌ను ఏర్పాటు చేశారు. యుద్ధం సంద‌ర్భంగా వివిధ సెక్టార్ల‌లో జ‌రిగిన ఆనాటి స‌న్నివేశాలను గుర్తుకు తెచ్చే విధంగా రూపొందించిన కార్య‌క్ర‌మాల‌ను, వినియోగించిన ఆయుధ సామాగ్రి త‌దిత‌ర‌ వ‌స్తువుల‌ను ప్ర‌ధాని తిల‌కించారు. 1965 యుద్ధంలో పాల్గొన్న వ‌యోధిక యుద్ధ వీరుల‌ను కూడా ప్ర‌ధాని క‌లుసుకున్నారు. ఈ సంద‌ర్భంగా సైనిక‌, నావికా, వైమానిక ద‌ళ అధిప‌తులు హాజ‌ర‌య్యారు. ప‌లువురు సీనియ‌ర్ మంత్రులు కూడా పాల్గొన్నారు. “ 1965 యుద్ధం సంద‌ర్భంగా మ‌న సైనిక ద‌ళాలు ప్ర‌ద‌ర్శించిన అస‌మాన ధైర్య సాహ‌సాలు, త్యాగ నిర‌తి ప్ర‌తి ఒక్క భార‌తీయుడి మ‌దిలో శాశ్వ‌తంగా గుర్తుండిపోతుంది. మేం వారిని చూసి ఎంతో గ‌ర్విస్తున్నాం “ అని ప్ర‌ధాన మంత్రి ఆ త‌ర్వాత ట్వీట్ చేశారు.